ΔΙΑΓΩΝΙΣΜΟΣ ΦΩΤΟΓΡΑΦΙΑΣ CITYCAMPUS.GR

ΟΡΟΙ ΤΟΥ ΔΙΑΓΩΝΙΣΜΟΥ

1. ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ: Ο διαγωνισμός αφορά τη λήψη και προβολή πρωτότυπων φωτογραφιών από την πλευρά των διαγωνιζομένων. Η θεματολογία είναι ελεύθερη. Ο/Η κάθε διαγωνιζόμενος/η μπορεί να συμμετάσχει με μία φωτογραφία του/της.

2. ΗΜΕΡΟΜΗΝΙΕΣ: Οι συμμετέχοντες/ουσες μπορούν να αποστέλλουν τη φωτογραφία τους από σήμερα και μέχρι 30 Νοεμβρίου 2015 στη διεύθυνση diagonismos@citycampus.gr . Η ψηφοφορία του κοινού θα διαρκέσει από την έναρξη των συμμετοχών μέχρι και 10/12/2015. Το Citycampus.gr διατηρεί το δικαίωμα να αλλάξει τις ανωτέρω προθεσμίες .

3. ΣΥΜΜΕΤΕΧΟΝΤΕΣ: Στο διαγωνισμό μπορούν να λάβουν μέρος φοιτητές και φοιτήτριες από 18 μέχρι 26 ετών από όλη την Ελλάδα. Απαγορεύεται ρητά η συμμετοχή όσων με κάθε τρόπο συνεργάζονται με το Citycampus.gr καθώς και των συγγενών τους πρώτου και δευτέρου βαθμού. Απαραίτητη προϋπόθεση για την συμμετοχή για τους/τις διαγωνιζόμενους/ες είναι να έχουν κάνει like στη σελίδα του Citycampus.gr.

4. ΔΗΛΩΣΗ ΣΤΟΙΧΕΙΩΝ ΣΥΜΜΕΤΕΧΟΝΤΩΝ: Οι συμμετέχοντες/ουσες οφείλουν να δηλώσουν πλήρες ονοματεπώνυμο, ηλικία, τμήμα και σχολή φοίτησης και προφίλ στο facebook, εάν διαθέτουν.

5. ΔΙΑΔΙΚΑΣΙΑ ΣΥΜΜΕΤΟΧΗΣ: Η φωτογραφία του/της κάθε διαγωνιζόμενου/ης κρίνεται από τη συντακτική ομάδα του Citycampus.gr εάν πληροί τις προϋποθέσεις και αναρτάται στην σελίδα του Citycampus.gr στο Facebook.

6. ΔΙΑΔΙΚΑΣΙΑ ΑΝΑΔΕΙΞΗΣ ΤΩΝ ΝΙΚΗΤΩΝ: Δύο (2) νικητές/νικήτριες θα αναδειχθούν μέσα από ψηφοφορία των αναγνωστών. Ένας/Μία (1) νικητής/νικήτρια θα αναδειχθεί από την ομάδα του Citycampus.gr Οι αναγνώστες μπορούν να ψηφίζουν στην σελίδα του Citycampus.gr στο Facebook κατά τις προβλεπόμενες ημερομηνίες. Απαραίτητη προϋπόθεση για την ψήφο είναι οι ψηφοφόροι να έχουν κάνει like στην σελίδα. Επιτρέπεται στους/στις συμμετέχοντες/ουσες να διαδίδουν την ψηφοφορία σε ομάδες, φίλους και σελίδες στο facebook με τρόπο κόσμιο. Η συνακτική ομάδα του Citycampus.gr δικαιούται να απορρίψει και εκ των υστέρων τη συμμετοχή στο διαγωνισμό διαγωνιζόμενου/ης που δεν τηρεί την προβλεπόμενη κοσμιότητα. Προβλέπονται τρεις θέσεις νικητών. Προβλέπονται επίσης και πέντε θέσεις δικαιουμένων επαίνου συμμετοχής (δύο από την ψηφοφορία του κοινού και τρεις από τη συντακτική ομάδα του citycampus.gr). Όλες οι φωτογραφίες που θα διακριθούν θα δημοσιευθούν στο citycampus.gr υπό τον τίτλο "Η φωτογραφία της εβδομάδας"

7. ΕΠΑΘΛΑ: Οι τρεις νικητές/νικήτριες θα λάβουν ως δώρα βιβλία. Για τους νικητές/νικήτριες και τους/τις δικαούμενους/ες επαίνου προβλέπεται η έκδοση ebook με τις φωτογραφίες τους που κέρδισαν. Τόσο οι νικητές/νικήτριες όσο και οι δικαιούμενοι/ες επαίνου θα λάβουν βραβείο και έπαινο συμμετοχής αντίστοιχα. Στους/Στις υπολοίπους/ες συμμετέχοντες/ουσες θα σταλεί ηλεκτρονικά βεβαίωση συμμετοχής στο διγωνισμό. Τα βραβεία και οι έπαινοι θα δοθούν στους/στις νικητές/νικήτριες είτε δια ζώσης είτε ηλεκτρονικά.

8. Οι διαγωνιζόμενοι/ες συναινούν να χρησιμοποιηθεί το email τους από το Citycampus.gr για την αποστολή αυτοματοποιημένου ή μη αυτοματοποιημένου ενημερωτικού υλικού μόνο από το Citycampus.gr. Κάθε διαγωνιζόμενος/η δικαιούται ανά πάσα στιγμή να δηλώσει ότι επιθυμεί την διακοπή αποστολής ενημερωτικού υλικού. Δεν προβλέπεται καμία άλλη χρήση προσωπικών δεδομένων των διαγωνιζομένων για εμπορικούς ή άλλους σκοπούς.

9. Το Citycampus.gr διατηρεί το δικαίωμα να ανακοινώσει τα ονόματα των νικητών/νικητριών. Οι νικητές/νικήτριες και οι δικαιούμενοι/ες επαίνου συναινούν ανεπιφύλακτα στην παρουσίαση των ιδίων, των ονομάτων και της εικόνας τους, χωρίς την καταβολή οποιασδήποτε αμοιβής.

10. Οι φωτογραφίες που θα συλλεγούν από το Cityampus.gr είτε ανήκουν σε νικητές/νικήτριες του διαγωνισμού είτε όχι δεν θα χρησιμοποιηθούν με κανένα τρόπο που να παραβιάζει την πνευματική τους ιδιοκτησία, εκτός από αυτήν που ρητά προβλέπεται στον όρο για τα βραβεία, δηλαδή για την έκδση του σχετικού ebook.

11. Η συμμετοχή στο Διαγωνισμό προϋποθέτει και αποδεικνύει τη ρητή και ανεπιφύλακτη αποδοχή των όρων της παρούσας.